钦定古今图书集成/明伦汇编/人事典/第109卷 > 《天隐子养生书》 > 《坐忘》
## 钦定古今图书集成/明伦汇编/人事典/第109卷 > 《天隐子养生书》 > 《坐忘》

坐忘者，因存而忘也。行道而不见其行，非坐之义乎？
有见而不知其见，非忘之义乎？“何谓不行？”曰：“心不动
故。”“何谓不见？”曰：“形都泯故。”或问曰：“何由得心不动？”天
隐子默而不答。又曰：“何由得形都泯？”天隐子瞑而不
视。或问悟道，乃退曰：“道果在我矣，我果何人哉？天隐
子果何人也？”于是彼我两忘，了无所照。